Na osnovu člana 11, stav 1, tačka 6 Odluke o organizaciji i radu uprave Glavnog grada (Službeni list Crne Gore – opštinski propisi, broj: 38/18, 43/18, 6/20, 10/20) Sekretarijat za socijalno staranje raspisuje

**K O N K U R S**

**ZA IZRADU IDEJNOG I UMJETNIČKOG RJEŠENJA LOGOA KANCELARIJE ZA PREVENCIJU BOLESTI ZAVISNOSTI**

1. **PREDMET KONKURSA**
   1. Predmet Konkursa je idejno i umjetničko rješenje logoa Kancelarije za prevenciju bolesti zavisnosti
   2. Logo treba da na jasan i kreativan način predstavi Kancelariju za prevenciju bolesti zavisnosti, da bude prepoznatljiv, savremen, jedinstven i jednostavan, da simbolično i vizuelno izrazi identitet Kancelarije za prevenciju bolesti zavisnosti, da bude pogodan za aplikaciju na sva savremena sredstva poslovne i vizuelne komunikacije.
2. **UČESNICI KONKURSA**
   1. Konkurs je javni i anonimni.
   2. Na Konkursu mogu učestvovati svi stariji od 15 godina
   3. Konkurs je otvoren za pojedince ili za grupe autora/ autorki.
   4. Svaki od učesnika ima pravo učešća na Konkursu sa više od jednog predloga, u tom slučaju se svi predlozi dostavljaju u različitim kovertama.
3. **KONKURSNI ROKOVI**
   1. Konkurs je otvoren 15 dana od dana objavljivanja na sajtu Glavnog grada - Podgorice, [www.podgorica.me](http://www.podgorica.me), na društvenim mrežama Glavnog grada Podgorica i Kancelarije za prevenciju bolesti zavisnosti
   2. Konkursni radovi se predaju na arhivi Sekretarijata za socijalno staranje Glavnog grada - Podgorica, ul. Vuka Karadžića br.16, svakog radnog dana od 08.00-16.00 časova.
   3. Radovi koji pristignu nakon utvrđenog roka predaje neće se uzimati u razmatranje.
4. **ODLUKA**
   1. Komisiju imenuje sekretar Sekretarijata za socijalno staranje Glavnog grada - Podgorice.
   2. Komisija će razmotriti pristigla rješenja u roku od 10 dana, a rezultati konkursa biće objavljeni najasnije 15 dana od isteka roka iz tačke 3.2. ovog konkursa.
   3. Najbolje idejno rješenje, po odluci Komisije, biće nagrađeno novčanim iznosom od 300.00 eura.
   4. Autor nagrađenog rada dužan je da prihvati primjedbe i sugestije Komisije i naručioca bez obzira na lično autorsko pravo.
   5. Komisija zadržava prava da ne izabere ni jedan od ponuđenih radova ako ocjeni da ne zadovoljavaju potrebe Kancelarije za prevenciju bolesti zavisnosti i ne snosi troškove za učešće autora na konkursu.
   6. Vlasnička prava nagradjenog rada, poslije isplate nagrade prelaze u vlasništvo Sekretarijata za socijalno staranje Glavnog grada Podgorica, kako bi ih koristili za potrebe Kancelarije za prevenciju bolesti zavisnosti. Svoju saglasnost autor rada daje samim učešćem na Konkursu.
   7. Radovi koji nijesu odabrani ili nijesu zadovoljili uslove Konkursa, ne vraćaju se autorima – već ostaje u arhivi Sekretarijata za socijalno staranje Glavnog grada-Podgorice.
5. **SADRŽAJ KONKURSNOG RADA**

**5.1.** Konkursno rješenje sa dokumentacijom dostavlja se u zatvorenoj bijeloj koverti sa naznakom *“Konkurs ne otvaraj*”, koja treba da sadrži tri zatvorene bijele koverte manjeg formata.

Svaka od ove tri koverte treba da bude obilježena arapskim brojem na poleđini i da sadrži:

1. koverta broj 1 – konkursno rješenje. Odštampano u koloru i crno-bijeloj verziji A4 formata sa tekstualnim obrazloženjem simbolike znaka, boja itd.

2) koverta broj 2 – kompakt disk predloga rješenja u digitalnom vektorskom obliku i u jednoj od elektronskih datoteka baziranih na jeziku PostScript (EPS, AI, PS ili PDF);

3) koverta broj 3 – popunjenu:

a) prijavu na konkurs dat u obrascu 1

b) izjavu autora konkursnog rješenja da se konkursno rješenje koristi isključivo za izbor vizuelnog identiteta Kancelarije za prevenciju bolesti zavisnosti i da nije korišćeno u druge namjene, dat u obrascu 2

c) izjavu autora konkursnog rješenja o autorstvu i svojini konkursnog rješenja i njegovih komponenti datu na [obrascu 3](http://www.mek.gov.me/ResourceManager/FileDownload.aspx?rId=361527&rType=2); i

d) izjavu autora konkursnog rješenja o prenosu konkursnog rješenja u svojinu Sekretrijata za socijalno staranje Glavnog grada Podgorica u ustupanju imovinskih i drugih prava Sekretrijata za socijalno staranje Glavnog grada Podgorica, datu na [obrascu 4](http://www.mek.gov.me/ResourceManager/FileDownload.aspx?rId=361528&rType=2).

***Koverta broj 3 se otvara samo u slučaju pobjedničkog rješenja.***

1. **Kriterijumi za vrednovanje konkursnog rješenja**

Vrednovanje konkursnih rješenja komisija vrši prema sljedećim kriterijumima:

1. estetskog rješenja – na osnovu kojeg se procjenjuje da li konkursno rješenje ostavlja utisak na članove komisije, u skladu sa značajem koji ima – 0.20 bodova.

2. kreativnosti – na osnovu kojeg se procjenjuje da li konkursno rješenje na kreativan i inspirativan način predstavlja Kancelariju za prevenciju bolesti zavisnosti – 0.20 bodova;

3. primjenljivosti – na osnovu kojeg se provjerava da li je konkursno rješenje upotrebljivo na svim sredstvima za prenošenje poruke i ostvarivanje komunikacije – 0.20 bodova;

4. unikatnosti – na osnovu kojeg se utvrđuje da li je konkursno rješenje jedinstveno, bez sličnosti sa postojećim oznakama brendova ili podsjećanja na druge brendove – 0.20 bodova, i

5. jednostavnosti – na osnovu kojeg se procijenjuje da li je konkursno rješenje jednostavno za uočavanje, prepoznavanje i korišćenje – 0.20 bodova.

1. **ZAVRŠNE ODREDBE**
   1. Predajom rada svaki učesnik prihvata propozicije ovog konkursa.
   2. Odluka o izboru idejnog rješenje za logo Kancelarije za prevenciju bolesti zavisnosti biće istaknuta na oglasnoj tabli Sekretarijata za socijalno staranje Glavnog grada - Podgorice, na sajtu Glavnog grada i na zvaničnim facebook/instagram stranicama.
   3. Sve potrebne informacije u vezi sa ovim konkursom zainteresovani mogu dobiti u prostorijama Kancelarije za prevenciju bolesti zavisnosti ,ul. Vuka karadžića br. 16, telefon 020/ 447- 172 svakog radnog dana od 12-15 časova. Kontakt osoba: Jasna Rakočević, e-mail: [jasna.rakocevic@podgorica.me](mailto:jasna.rakocevic@podgorica.me)
   4. Obrasci 1, 2, 3, i 4 koji su prilozi Konkursa, mogu se preuzeti na sajtu Glavnog grada  [**www.podgorica.me**](http://www.podgorica.me)(oglasna strana)